
	Παρουσίαση της ποιητικής συλλογής

του Κώστα Γουλιάμου

Η ομιλία της Νύχτας

στο Σπίτι της Κύπρου

Το Σπίτι της Κύπρου  και οι Εκδόσεις Gutenberg  παρουσιάζουν τη Δευτέρα 16 Απριλίου 2018 και ώρα 19:00, την ποιητική συλλογή του Κώστα Γουλιάμου Η ομιλία της Νύχτας, στο Σπίτι της Κύπρου, Ξενοφώντος 2Α Σύνταγμα. 


Για το βιβλίο θα μιλήσουν ο κριτικός λογοτεχνίας, γραμματολόγος κ. Αλέξης Ζήρας, ο Πρόεδρος Διοικούσας Επιτροπής του Ελληνικού Ανοικτού Πανεπιστημίου (Ε.Α.Π.) κ. Βασίλης Καρδάσης, ο ποιητής κ. Γιώργος Βέης και ο ποιητής, πεζογράφος, δοκιμιογράφος κ. Μάριος Μιχαηλίδης. Την εκδήλωση θα συντονίζει η μουσειολόγος κ. Χριστίνα Δηλάρη.

Ο Κώστας Γουλιάμος είναι Πρύτανης του Ευρωπαϊκού Πανεπιστημίου Κύπρου. Γεννήθηκε στην Καλαμάτα. Σπούδασε Πολιτικές Επιστήμες και Επικοινωνία. Δίδαξε και ερεύνησε τα πεδία της πολιτικής, της επικοινωνίας και του πολιτισμού σε πανεπιστήμια του Καναδά για πολλά χρόνια. Από το 2000 ζει στην Κύπρο. Το 2018 εξελέγη Τακτικό Μέλος της Ακαδημίας Επιστημών και Τεχνών της Ευρώπης. Είναι Επίτιμος Καθηγητής του Lanzhou City University στην Κίνα και μέλος του Διεθνούς Συμβουλευτικού Συμβουλίου Σύνταξης του De Gruyter, ενός εκ των πιο ιστορικών εκδοτικών οργανισμών στον κόσμο. Βιβλία του έχουν εκδοθεί από σημαντικούς εκδοτικούς οίκους του εξωτερικού, ενώ μέρος του έργου του έχει μεταφραστεί σε πολλές γλώσσες. Από το 1976 έχει δημοσιεύσει έναν αριθμό ποιητικών συλλογών. Μια εξ αυτών –τα «Νευρασθενικά Τοπία»- επέλεξε για έκδοση και οπτικοακουστική παρουσίαση ο Μάνος Χατζιδάκις το 1981 στο διεθνές φεστιβάλ πολιτισμού «Μουσικός Αύγουστος». Δοκίμια και κριτικά του κείμενα για ποιητές και ποίηση δημοσιεύτηκαν σε εφημερίδες και περιοδικά.

